Byrettens dom i sag om straffelovens § 119, stk. 1, jf. § 81, nr. 7, subsidiært § 266, jf. 81, nr. 7 stadfæstes
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Liv og legeme;
Personlig frihed, fred og ære;

UDSKRIFT
AF

ØSTRE LANDSRETS DOMBOG
____________

D O M

Afsagt den 14. april 2010 af Østre Landsrets 12. afdeling

(landsdommerne Taber Rasmussen, Lodberg og Tuk Bagger med domsmænd).

12. afd. a.s. nr. S-580-10:

Anklagemyndigheden

mod

Tiltalte

(CPR nr. (Født 1986))

(advokat Niels W. Fredsted, besk.)

Frederiksberg Rets dom af 9. februar 2010 (2-1864/2009) er anket af

anklagemyndigheden med påstand om domfældelse efter anklageskriftet samt

skærpelse.

Tiltalte har påstået frifindelse.

Der er for landsretten afgivet supplerende forklaring af tiltalte, der har forklaret i det

væ-sentlige som i byretten.

Tiltalte har supplerende forklaret, at hun stadig har en profil på facebook, som hun

bruger til kontakt med familie og venner. Det var ret tilfældigt, at hun gik ind på

Person-gruppen. Hun tænkte ikke på, om nogen fra Dansk Folkeparti ville kigge med.

Hun havde bare en ”dårlig dag ” efter sit brud med kæresten og det forhold, at hendes

lejlighed var gået på tvangsauktion.  Hun havde ikke læst, hvad andre havde skrevet

på facebook.

Tiltalte bor fortsat hos sine forældre. Han skylder ca. 1 million kr. efter
tvangsauktionen.



- 2 -

Landsrettens begrundelse og resultat

Tiltaltes udtalelser er fremsat i Facebook i et offentligt debatfo rum under navnet ”kan

jeg finde 100.000 der vil af med Person” .

Uanset dette forhold findes udtalelserne ikke at være rettet til Person på en sådan

måde, at de kan anses omfattet af straffelovens § 119, stk. 1.

Også efter bevisførelsen for landsretten findes tiltalte af de grunde, der er anført i

dommen, skyldig efter straffelovens § 266.

Straffen findes passende.

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Statskassen skal betale sagens omkostninger for landsretten.